Ονοματεπώνυμο: Χριστοδούλου Ευαγγελία

Α.Ε.Μ.: 0711029

**Τίτλος Προγράμματος**

Φωνάζουμε ΟΧΙ στην Ενδοσχολική Βία και στον Εκφοβισμό μεταξύ των μαθητών.

**Σκοπός:** του προγράμματος είναι η ευαισθητοποίηση και η αποφυγή του εκφοβισμού και της βίας μεταξύ των μαθητών στα σχολεία.

**Επιμέρους στόχοι του προγράμματος είναι:**

* Να αναδειχθεί το πρόβλημα και να διερευνηθούν οι διαστάσεις του προβλήματος στο σχολικό χώρο.
* Να μάθουν οι μαθητές να ανταπεξέρχονται και να οργανώνουν στρατηγικές αντιμετώπισης του φαινομένου.
* Να αποκτηθούν δεξιότητες καθορισμού στόχων και άρνησης.
* Να βιώσουν θετικές εμπειρίες από την συμμετοχή τους στο πρόγραμμα.

**Το πρόγραμμα θα εφαρμοστεί** σε σχολικό περιβάλλον σε τάξεις Δ´, Ε΄ και ΣΤ΄ δημοτικού και η διάρκεια του κάθε προγράμματος θα είναι 90 λεπτά.

**Τεκμηρίωση του Προγράμματος**

Το πρόγραμμα που θα σχεδιάσουμε είναι σημαντικό να εφαρμοστεί στα συγκεκριμένα άτομα, διότι η βία είναι ένα φαινόμενο που στην εποχή μας πλήττει όλο ένα και μεγαλύτερο αριθμό και όλες τις κοινωνικές ομάδες, συγκεκριμένα όμως παιδιά και εφήβους. Η επιθετικότητα, βία μαθαίνεται και διδάσκεται με την παρατήρηση και την μίμηση. Τα άτομα παρατηρούν και μιμούνται τη συμπεριφορά των άλλων και μαθαίνουν. Αυτό μπορεί να συμβεί τόσο στα ευρύτερα πλαίσια της οικογένειας, της κοινωνίας αλλά και ειδικότερα στους αθλητικούς χώρους. Καθώς οι μαθητές παρατηρούν άλλους να συμπεριφέρονται επιθετικά και αναπαράγουν και υιοθετούν το ίδιο μοντέλο συμπεριφοράς.

Το φαινόμενο της βίας και του εκφοβισμού έχει ως αποτέλεσμα μεγάλες επιπτώσεις τόσο στην ψυχοκινητική τους εξέλιξη όσο και στις διαδικασίες μάθησης, που εφαρμόζονται με τους εξής τρόπους: άγχος, κατάθλιψη, ψυχοσωματικά συμπτώματα και αυτοκτονικό ιδεασμό, με ή χωρίς μαθησιακές δυσκολίες. Σύμφωνα με έρευνες αφορά ένα στα δέκα παιδιά και πολλά από αυτά τα παιδιά μπορεί να εμφανίσουν αργότερα στην νεαρή τους ηλικία διαταραγμένες διαπροσωπικές σχέσεις με ή χωρίς παρεμβατικότητα. Μπορεί να πάρει διάφορες μορφές, άμεσες ή έμμεσες, όπως η σωματική βία, ο αποκλεισμός από την ομάδα, οι απειλές (που αφορά τον λεκτικό εκφοβισμό), καθώς και η σεξουαλική παρενόχληση.

Επίσης ακόμα ένα πρόβλημα αποτελεί το γεγονός ότι τα παιδία που είναι θύματα εκφοβισμού ή βίας, δύσκολα τα αναφέρουν στους γονείς τους γιατί θεωρούν ότι είναι κίνητρο για να δεχτούν περισσότερη βία από τους συμμαθητές τους.

**Προσδοκώμενα Αποτελέσματα**

Τα τελευταία χρόνια, τα προγράμματα προαγωγής και πρώιμης προληπτικής παρέμβασης που απευθύνονται στο σύνολο του μαθητικού πληθυσμού αποκτούν όλο και μεγαλύτερη σημασία, επειδή με άμεσο ή έμμεσο τρόπο εμπλέκονται στη βελτιστοποίηση των δυνατοτήτων και δεξιοτήτων των μαθητών –γνωστικών, συναισθηματικών και κοινωνικών–, στη συναισθηματική ευεξία και στη βελτίωση των διαπροσωπικών σχέσεων και αλληλεπιδράσεων. Η προαγωγή των ανωτέρω αποτελεί σημαντικό παράγοντα τόσο για τη σχολική επιτυχία, όσο και για την ομαλή ψυχοκοινωνική ανάπτυξη των μαθητών. Τέτοιου είδους προγράμματα εφαρμόζονται σε επίπεδο σχολικής τάξης ή σε επίπεδο όλου του σχολείου, με την ανάπτυξη συγκεκριμένων σχολικών πολιτικών-πρακτικών για την πρόληψη και την αντιμετώπιση των προβλημάτων. Με την χρήση του προγράμματος θέλουμε να δημιουργήσουμε ένα πλαίσιο στο οποίο θα προετοιμάσουμε τους δασκάλους όταν αντιλαμβάνονται περιστατικά εκφοβισμού να μπορούν να τα διαχειριστούν. Καθώς και οι μαθητές να ανταπεξέρχονται και να οργανώνουν στρατηγικές αντιμετώπισης του φαινομένου και αποκτήσουν την ευχέρεια να αναφέρουν το πρόβλημα στους γονείς του.

**Περιεχόμενο του Μαθήματος**

**Μάθημα 1:** Ενημέρωση για το φαινόμενο.

**Σκοπός:** Να κατανοήσουν το φαινόμενο του εκφοβισμού και της βίας στο σχολείο και τις αρνητικές επιπτώσεις του φαινομένου.

**Μέσα και Μέθοδοι:**

* Σύντομη διάλεξη.
* Διανομή ερωτηματολογίου, για την διερεύνηση του προβλήματος στο σχολείο.
* Συμμετοχή των παιδιών σε ομαδικό παιχνίδι.
* Χρήση μιας ιστορίας με θέμα τρεις περιπτώσεις παιδιών που είναι θύματα εκφοβισμού και βίας θα κατανοήσουν καλύτερα τι είναι ο εκφοβισμός και η βία, τι είναι θυματοποίηση και γιατί αποτελεί πρόβλημα. Έπειτα θα γίνουν ερωτήσεις για να κατανοηθούν δύο χαρακτηριστικά του φαινομένου, η διαφορά δύναμης και η ύπαρξη πρόθεσης.

**Μάθημα 2:** Επιπτώσεις του εκφοβισμού και της βίας στο σχολείο.

**Σκοπός:** Να γίνουν κατανοητές από τους μαθητές οι επιπτώσεις του εκφοβισμού και της βίας στο σχολείο για όλους τους εμπλεκόμενους. Να αναγνωριστούν οι συμπεριφορές και τα συμπτώματα που μπορεί να οφείλονται στο φαινόμενο αυτό.

**Μέθοδοι και μέσα**:

* Συζήτηση περιστατικών εκφοβισμού.
* Παρακολούθηση ολιγόλεπτων ταινιών σχετικών με το θέμα. α) Words Hurts –Bullying Commercial, β) Anti – Bullying. Θα κατανοήσουν τις κατηγορίες των επιπτώσεων: σχολικές, σωματικές, ψυχολογικές και κοινωνικές.
* Εμπλοκή σε παιχνίδι, π.χ. Η μπουγάδα των επιπτώσεων του σχολικού εκφοβισμού. Σχηματίζουμε ρούχα από τέσσερα διαφορετικά χρώματα χαρτονιού όπου αντιστοιχούν στις τέσσερις κατηγορίες επιπτώσεων που είδαμε παραπάνω. Τα κάθε παιδί παίρνει ένα ρούχο και γράφει επάνω μια επίπτωση σύμφωνα με το χρώμα. Έπειτα δείχνουμε ποια μέρη του σώματος επηρεάζονται από τον φόβο, την ένταση ή το άγχος που μπορεί να προκαλέσει ο εκφοβισμός. (π.χ. σωματικές επιπτώσεις: ιδρωμένες παλάμες, πόνος στην κοιλιά, ζαλάδα).

**Μάθημα 3:** Ευαισθητοποίηση και αντιμετώπιση εκφοβισμού και βίας.

**Σκοπός:** Να ευαισθητοποιηθεί και να κινητοποιηθεί η μαθητική κοινότητα τόσο σε επίπεδο συναισθηματικό, όσο και σε επίπεδο συμπεριφοράς. Να προταθούν αποτελεσματικοί τρόποι αντιμετώπισης του φαινομένου.

**Μέθοδοι και μέσα:**

* Λέμε στα παιδιά να οργανώσουν συζήτηση με θέμα σκηνές από την καθημερινή ζωή της πόλης στις οποίες παρατηρούνται καβγάδες, λογομαχίες ή επιθετικότητα. Μεταξύ γειτόνων, οδηγών, μαθητών, μεταξύ πολιτών και οδηγών. Να δουν τα αποτελέσματα που έχουν αυτές οι σκηνές βίας και να ευαισθητοποιηθούν και να μην υιοθετούν τα λανθασμένα μοντέλα συμπεριφοράς.
* Βιωματική διαδικασία ευαισθητοποίησης σε σχέση με τη σημασία και τους τρόπους αντιμετώπισης του εκφοβισμού και της βίας, σε ατομικό και σε ομαδικό επίπεδο.
* Εμπλουτισμός της ταυτότητας των παιδιών μέσω της προβολής υγιών προτύπων με στόχο την αποτελεσματικότερη αντιμετώπιση του εκφοβισμού και της βίας στο σχολείο.

**Μάθημα 4:** Αναγνώριση σκηνών βίας στην καθημερινότητα και λανθασμένα πρότυπα.

**Σκοπός:** Να δουν ότι η βία δεν επιφέρει θετικά αποτελέσματα και έχει αρνητικές επιδόσεις και ότι πρότυπα που προβάλλονται δεν είναι όλα προς μίμηση όπως σκηνές βίας.

**Μέθοδοι και μέσα:**

* Να βρουν στιγμές βίας στα γήπεδα και να συγκεντρώσουν φωτογραφικό υλικό, αλλά και από την καθημερινή τους ζωή και να κάνουν μια έκθεση με τα δικά τους σχόλια και κείμενα σε ένα ταμπλό. Για να καταλάβουν τα παιδιά ότι κάποιοι αθλητές μπορεί να είναι πρότυπα που παιδιών αλλά συμπεριφορές βίας από αυτούς δεν θα πρέπει να τις μιμηθούν και να τις μεταφέρουν και στο σχολικό χώρο, διότι δεν ενδείκνυται
* Σταυρόλεξο με λέξεις που έχουν να κάνουν με την βία γενικά και ειδικά με την ενδοσχολική.

**Μάθημα 5:** Μιλώντας στους γονείς για τον εκφοβισμό και την βία στο σχολείο.

**Σκοπός:** Να συνοψίσουν τις διαστάσεις του εκφοβισμού και τις βίας στο σχολείο. Να αξιοποιηθούν οι γνώσεις που έλαβαν. Να ευαισθητοποιηθούν και οι γονείς για το θέμα.

 **Μέθοδοι και μέσα:**

* Συγκέντρωση και «δέσιμο» του υλικού από προηγούμενες δραστηριότητες.
* Δημιουργία πανό με το σύνθημα της τάξης κατά του εκφοβισμού και της βίας στο σχολείο.
* Συζήτηση (καταιγισμός ιδεών) γύρω από το πώς θα παρουσιαστεί το θέμα στους γονείς. Ομαδική απόφαση και πρόβα.

**Μάθημα 6:** Το πανηγύρι.

**Σκοπός**: Εστιάζει στο πώς οι μαθητές μπορούν να μεταδώσουν τις παραπάνω εμπειρίες και γνώσεις στους γονείς αλλά και στους καθηγητές, στους οποίους θα συμμετέχουν και αυτοί στην συνάντηση. Βασική προϋπόθεση της δυνατότητας των μαθητών να μιλήσουν στους γονείς τους για τον εκφοβισμό και τη βία στο σχολείο είναι να έχουν κατανοήσει επαρκώς το φαινόμενο. Στο πλαίσιο αυτό οι μαθητές θα ανασκοπήσουν στις διάφορες διαστάσεις του φαινομένου, προκειμένου να τις μετατρέψουν σε κάτι «χειροπιαστό», δημιουργικό και επικοινωνιακό. Δηλαδή η παρούσα συνάντηση είναι συνθετική και μεταβατική. Αποσκοπεί να λειτουργήσει ως δημιουργική γέφυρα ανάμεσα στη «θεωρία» και την «πράξη», και ανάμεσα στους εμπειρίες των παιδιών και στους γονείς. Οι διασυνδέσεις αυτές έχουν μεγάλη σημασία σε κάθε παιδαγωγική προσπάθεια που στοχεύει να επιφέρει αλλαγή στον τρόπο που οι μαθητές αντιλαμβάνονται και αντιμετωπίζουν τα πράγματα – τον εκφοβισμό και τη βία στο σχολείο εν προκειμένω. Ειδικότερα, η καλλιέργεια της δυνατότητας των μαθητών να μοιράζονται με τους άλλους, και κυρίως με τους γονείς τους, αυτό που βιώνουν, μαθαίνουν και σκέφτονται διευκολύνει την επικοινωνία και ευρύτερα τη σχέση μαζί τους. Επιπλέον, μέσο της ομιλίας που θα γίνει προς τους καθηγητές μαθαίνουν και αυτοί πως θα αντιμετωπίζουν και τι θα πράττουν σε σκηνές βίας.

**Μέθοδοι και Μέσα:**

* Ομιλία στους εκπαιδευτικούς του σχολίου για την αποτελεσματική αντιμετώπιση φαινομένων ενδοσχολικής βίας.
* Παρουσίαση από τους μαθητές στους γονείς.
* Συναυλία.
* Θεατρικά δρώμενα.

**Αναλυτική περιγραφή ενός σχεδίου μαθήματος**

**Συντομη διάλεξη.**

Ο εκφοβισμός και η βία στο σχολείο μεταξύ των μαθητών έχουν αρχίσει να γίνονται αντικείμενα προσοχής, συζήτησης και μελέτης και στην Ελλάδα. Αναγνωρίζονται ως κοινωνικά προβλήματα, σύμφωνα με τα αποτελέσματα σχετικών ερευνών που διεξάγονται σε σχολεία της χώρας.

Ο όρος «εκφοβισμός και βία στο σχολείο» (school bullying), όπως και ο όρος «θυματοποίηση» (victimization) χρησιμοποιούνται για να περιγράψουν μια κατάσταση κατά την οποία ασκείται εσκεμμένη, απρόκλητη, συστηματική και επαναλαμβανόμενη βία και επιθετική συμπεριφορά με σκοπό την επιβολή, την καταδυνάστευση και την πρόκληση σωματικού και ψυχικού πόνου σε μαθητές από συμμαθητές τους, εντός και εκτός σχολείου. Ο εκφοβισμός και η βία ανάμεσα στους μαθητές μπορούν να πάρουν σωματική, λεκτική, ψυχολογική και κοινωνική μορφή.

Συνήθως εκδηλώνονται με:

1)χειρονομίες, σπρωξιές, ξυλοδαρμούς, 2) φραστικές επιθέσεις, βρισιές, προσβολές, απειλές, 3) εκβιασμούς, 4) καταστροφή προσωπικών αντικειμένων, 5) κλοπές, 6) σεξουαλική παρενόχληση και κακοποίηση, 7) αποκλεισμό και απομόνωση από παρέες, ομαδικά παιχνίδια και κοινωνικές δραστηριότητες.

Ο λεκτικός εκφοβισμός περιλαμβάνει τη συστηματική χρησιμοποίηση υβριστικών εκφράσεων και χρησιμοποιεί σταθερά ένα άτομο ως στόχο πειραγμάτων, κάνοντάς το περίγελο. Ο σωματικός εκφοβισμός και βία περιλαμβάνει σπρωξίματα, σκουντήματα, αγκωνιές, κλοτσιές, τρικλοποδιές, γροθιές ή χτυπήματα με όπλα ή αντικείμενα και αφορά όλες τις μορφές επιθέσεων ή τις απειλές σωματικών επιθέσεων. Ο εκφοβισμός με εκβιασμό περιλαμβάνει την εκούσια απόσπαση χρημάτων ή προσωπικών αντικειμένων, η οποία συνοδεύεται από απειλές, ή και τον εξαναγκασμό σε αντικοινωνικές πράξεις – για παράδειγμα, να διαπράξει κλοπή ή βανδαλισμό ιδιοκτησίας. Ο ηλεκτρονικός εκφοβισμός (cyber-bullying) περιλαμβάνει την αποστολή απειλητικού ή υβριστικού υλικού μέσω ηλεκτρονικού ταχυδρομείου ή μηνυμάτων SMS. Επίσης υπάρχουν πολλές μορφές έμμεσου εκφοβισμού κατά τον οποίο ο θύτης προσπαθεί να απομονώσει κοινωνικά κάποιο άτομο ή το αγνοεί ή ακόμα επιχειρεί να πείσει τους άλλους να αισθανθούν αντιπάθεια γι’ αυτό, διαδίδοντας κακόβουλες φήμες και ψεύδη.

Σε κάθε περίπτωση, ο εκφοβισμός και η βία στο σχολείο αποτελούν πράξεις επιθετικότητας, σχετίζονται δηλαδή με ένα οικουμενικό χαρακτηριστικό της ανθρώπινης φύσης, που εκφράζεται με διαφορετικούς τρόπους ανάλογα με την ηλικία και το φύλο. Τα μικρότερα παιδιά εκφράζονται περισσότερο με το σώμα τους, ενώ τα μεγαλύτερα χρησιμοποιούν περισσότερο το λόγο και σταδιακά πιο συγκαλυμμένες μορφές επιθετικότητας, όπως η υπονόμευση και η απομόνωση. Επίσης τα αγόρια γενικά είναι πιο άμεσα και σωματικά επιθετικά, ενώ τα κορίτσια πιο έμμεσα. Η επιθετικότητα, βέβαια, δε στοχεύει πάντα στην εμπρόθετη και επαναλαμβανόμενη τρομοκράτηση των αδύναμων. Αντίθετα, όταν καλλιεργείται μέσα από υγιείς σχέσεις φροντίδας και από την παιδεία, η επιθετικότητα μπορεί να αξιοποιηθεί θετικά και κοινωνικά (π.χ., στις γλωσσικές ικανότητες, στον αθλητισμό, στη μάθηση, στην πρωτοβουλία, στο θάρρος της γνώμης κ.ο.κ.). Όταν όμως δεν καλλιεργείται κατάλληλα, μπορεί να χρησιμοποιηθεί εις βάρος του εαυτού ή των άλλων, καταστροφικά ή σαδιστικά.

Στην περίπτωση του εκφοβισμού και της βίας στο σχολείο, η επιθετικότητα και η δύναμη (σωματική, ψυχολογική ή κοινωνική) διαστρεβλώνονται, γίνονται μέσο επιβολής και μάλιστα ένας τρόπος συσχέτισης με τους άλλους, σε δυαδικό και ομαδικό επίπεδο. Πολλές σύγχρονες έρευνες αναγνωρίζουν μια ιδιαίτερη σχέση ανάμεσα στο παιδί που ασκεί βία και το παιδί που δέχεται τον εκφοβισμό. Η σχέση αυτή χαρακτηρίζεται από ανισότητα δύναμης αλλά και από αμοιβαία ανεπαρκή διαχείριση της επιθετικότητας. Ο μεν θύτης κάνει κατάχρηση της δύναμής του, το δε θύμα δε χρησιμοποιεί καθόλου τη δική του ώστε να προστατευτεί. Κατά κάποιον τρόπο ο ένας χρειάζεται και συντηρεί τον άλλο.

Επιπλέον, είναι σημαντικό να τονίσουμε πως ο εκφοβισμός και η βία στο σχολείο είναι και ομαδικό φαινόμενο. Δηλαδή δεν αφορά μόνο το θύμα και το θύτη, αλλά και όλους όσοι είναι παρόντες ή γνωρίζουν την ύπαρξή του, δηλαδή τους παρατηρητές. Σύμφωνα με έρευνες, ο ρόλος των μαθητών-παρατηρητών είναι πολύ σημαντικός. Ακόμα κι αν δε συμμετέχουν ενεργά σε περιστατικά εκφοβισμού, μπορεί να ενθαρρύνουν το θύτη ή και με την παθητική στάση τους να δίνουν το μήνυμα ότι αυτό που συμβαίνει είναι αποδεκτό. Έτσι τροφοδοτούν το φαινόμενο. Περίπου το ίδιο ισχύει και για τους ενήλικες παρατηρητές. Γι’ αυτό και οι παρατηρητές χρειάζεται να συμπεριλαμβάνονται τόσο στον ορισμό, όσο και στην αντιμετώπιση του εκφοβισμού και της βίας στο σχολείο. Φυσικά, αυτό δεν υπονοεί μετάθεση της ευθύνης στο θύμα και στους παρατηρητές. Ωστόσο τονίζει πως ο εκφοβισμός και η βία στο σχολείο είναι ένα πολυδιάστατο, δυναμικό, κοινωνικό φαινόμενο, που δεν αφορά απλοϊκά ένα κακό-δυνατό και ένα καλό-αδύναμο παιδί, αλλά εμπλέκει συνολικά το σχολείο ως οργανισμό. Δυστυχώς, σε πολλές περιπτώσεις τα περιστατικά εκφοβισμού και βίας στα σχολεία δεν αντιμετωπίζονται κατάλληλα. Σε ορισμένες περιπτώσεις μάλιστα αποσιωπώνται, διότι θεωρείται ότι εκθέτουν (ντροπιάζουν) και στιγματίζουν τους θύτες, τα θύματα και το κύρος του σχολείου. Γενικά παρατηρείται έλλειμμα ενημέρωσης, περιορισμένη ευαισθητοποίηση, σχετική άγνοια για τη διαχείριση του προβλήματος. Οι γονείς μιλούν ελάχιστα για το πρόβλημα με τα παιδιά τους, οι μαθητές-θύματα συχνά αντιδρούν με απόσυρση και αποφεύγουν να ζητήσουν βοήθεια από τους ενήλικες, ενώ οι εκπαιδευτικοί συζητούν ελάχιστα στην τάξη σχετικές συμπεριφορές. Σε κάθε περίπτωση, ο εκφοβισμός και η βία στο σχολείο έχουν πολλές και σοβαρές επιπτώσεις τόσο στην υγεία και ψυχική υγεία, όσο και στην ψυχοκοινωνική ανάπτυξη του παιδιού. Σε ορισμένες περιπτώσεις, οι συνέπειες είναι ιδιαίτερα επικίνδυνες και πιθανόν να καταλήξουν σε τραγικά αποτελέσματα.

Αιτιολογία

Το φαινόμενο του εκφοβισμού και της βίας στο σχολείο είναι σύνθετο, ενώ στην εκδήλωσή του συμβάλλει η αλληλεπίδραση ψυχολογικών, οικογενειακών, κοινωνικών, γνωστικών και συναισθηματικών παραγόντων. Ειδικότερα, ρόλο παίζουν:

1) ατομικά χαρακτηριστικά των παιδιών (π.χ., ιδιοσυγκρασία, εξελικτική πορεία, τραυματικές εμπειρίες), 2) χαρακτηριστικά του οικογενειακού τους περιβάλλοντος (πολύ αυστηρές ή πολύ ελαστικές μέθοδοι ανατροφής, πρότυπα επιθετικής συμπεριφοράς, βία ανάμεσα στους γονείς ή από τους γονείς προς τα παιδιά, ανασφαλής δεσμός του παιδιού με τους γονείς κτλ.), 3) διάφορες πλευρές του σχολικού περιβάλλοντος (ανεπαρκής εποπτεία, συνωστισμός μαθητών, ελλείψεις προσωπικού, φτώχεια ερεθισμάτων κτλ.), 4) το ψυχολογικό κλίμα του σχολείου (ανταγωνιστικό, ελεγκτικό, απρόσωπο, οριοθετεί με εχθρικό τρόπο, προσανατολισμένο στην επίδοση, όχι στις σχέσεις κτλ.), 5) οι πολιτικές του εκπαιδευτικού συστήματος (υπερβολική χρήση της τιμωρίας και της αποβολής ως μέσου πειθαρχίας, δυσανάλογη επιβράβευση κοινωνικά θετικών συμπεριφορών κτλ.), 6) οι στάσεις των ίδιων των παιδιών, των γονέων και των εκπαιδευτικών απέναντι στη βία, 7) ο τρόπος προβολής της βίας από τα μέσα μαζικής ενημέρωσης, 8) γενικότερα κοινωνικά προβλήματα που ενισχύουν τις αντικοινωνικές συμπεριφορές.

**Ερωτηματολόγιο**

Το ερωτηματολόγιο παρατίθεται στην αξιολόγηση του προγράμματος είναι το ίδιο για να δούμε το πριν και το μετά. Να εντοπίσουμε το πρόβλημα και στο τέλος να δούμε τι βελτίωση υπάρχει μετά την χρήση του προγράμματος.

**Ομαδικό παιχνίδι**

Συμμετοχή των παιδιών σε ομαδικό παιχνίδι ώστε να απαιτείται συνεργασία μεταξύ των μελών της ομάδας. Βάζουμε τα παιδιά να παίξουν καλαθοσφαίριση, τα χωρίζουμε σε δύο ομάδες και ζητάμε να μην υπάρχουν μορφές βίας μεταξύ τους κατά την διάρκεια του παιχνιδιού και να συνεργάζονται με όλους, χωρίς να αποκλείουν παιδιά από το παιχνίδι. Έτσι ώστε να καλλιεργηθεί η θετική συμπεριφορά, χωρίς συμπεριφορές βίας, κατά την διάρκεια παιχνιδιών.

**Χρήση ιστορίας**

Σάββατο πρωί και ο Γιώργος είναι πολύ χαρούμενος που σήμερα δεν έχει σχολείο. Σχεδιάζει πώς θα περάσει το Σαββατοκύριακο κάνοντας πράγματα που τον ευχαριστούν. Θα ήθελε να πάνε μαζί με τη Μαρία και τον Νάκο στο καινούργιο πάρκο που θα εγκαινιάσει ο δήμαρχος στην περιοχή του. Ο Γιώργος είναι καλός μαθητής, του αρέσουν οι σχολικές εργασίες, όμως δεν έχει καθόλου όρεξη να πηγαίνει στο σχολείο, γιατί εδώ και κάποιες εβδομάδες δυο συμμαθητές, ο Γιάννης και ο Νίκος, του φέρονται άσχημα την ώρα του διαλείμματος. Συγκεκριμένα, τον κοροϊδεύουν, τον σπρώχνουν, τον βρίζουν και δεν τον παίζουν στην ομάδα του ποδοσφαίρου, παρόλο που ζητά να συμμετέχει και έχει ήδη αποδείξει πόσο καλός παίκτης είναι. Εκείνος πια, όταν τους βλέπει να πλησιάζουν, απομακρύνεται… Τελευταία δε βγαίνει καθόλου στο διάλειμμα. Η φίλη του Γιώργου, η Μαρία, δείχνει στενοχωρημένη τον τελευταίο καιρό. Στα διαλείμματα που μένουν μαζί μέσα στην τάξη, ο Γιώργος τη ρωτάει επίμονα μήπως είναι άρρωστη και γι’ αυτό μένει συνέχεια μέσα. Η Μαρία όμως αποφεύγει να του απαντήσει προβάλλοντας διάφορες δικαιολογίες». «Φαίνεται ότι η Μαρία, παρότι αισθάνεται τον Γιώργο φίλο της, δε θέλει να μιλήσει σε κανέναν από τους συμμαθητές της, αλλά ούτε και στη δασκάλα για το φόβο που νιώθει όταν την πλησιάζουν κάποια συγκεκριμένα παιδιά. Το μεγάλο της πρόβλημα είναι η τουαλέτα όπου κάποια παιδιά την ακολουθούν και την κλειδώνουν μέσα». «Ο τρίτος της παρέας, ο Νάκος, ένα καινούργιο παιδί στην τάξη που δε μιλάει καλά ελληνικά ακόμα, έχει κι αυτός τη δική του αγωνία. Την ώρα του μαθήματος, όταν η δασκάλα γράφει στον πίνακα, ο Γιώργος και ο Σπύρος τού μουντζουρώνουν τα τετράδια και του παίρνουν τα μολύβια. Με λίγα λόγια, του κάνουν τη ‘‘ζωή ποδήλατο’’». «Ο Νάκος ξέρει πως οι γονείς του με δυσκολία μπορούν να του προσφέρουν τα τετράδια και τα μολύβια που χρειάζεται, γιατί ακόμα οι δουλειές τους δεν είναι σταθερές. Όταν χτυπήσει κουδούνι για το σχόλασμα, και τα τρία παιδιά βιάζονται να φύγουν. Τι κρίμα που μένουν σε διαφορετικές κατευθύνσεις και δεν μπορούν να φύγουν μαζί.

Ερωτήσεις: • Τι θα κάνατε αν βρισκόσασταν στη θέση των παιδιών; • Πώς αισθάνεστε εσείς για τους πρωταγωνιστές της ιστορίας; • Ποιους τρόπους θα προτείνατε στα πρόσωπα της ιστορίας ώστε να μπορέσουν να λύσουν το πρόβλημα που έχει δημιουργηθεί στο σχολείο;

**Αξιολόγηση του προγράμματος**

Χρήση του πρώτου ερωτηματολογίου για να δούμε εάν υπάρχει αποτελεσματικότητα μετά την χρήση του παρεμβατικού προγράμματος μετά από μία εβδομάδα. Και μετέπειτα συζήτηση με τα παιδιά που συμμετείχαν κατά πόσο τους άρεσε το πρόγραμμα και τι αποκόμισαν.

Μέρος 1ο

1. Είσαι αγόρι / κορίτσι

2. Τι ηλικία έχεις; ………………

3. Η τάξη σου είναι: ………………………

Μέρος 2ο (Μορφές βιας)

4.Έχεις υποστεί από συμμαθητές σου

|  |  |  |  |  |  |  |
| --- | --- | --- | --- | --- | --- | --- |
|  | 0.Πολύ συχνά | 1.Συχνά | 2.Κάπουκάπου | 3.Σπάνια | 4.Ποτέ | 5.Δεν απαντώ |
| Σωματική βία(σε έχουν χτυπήσει, σπρώξει κτλ.) |  |  |  |  |  |  |
| Σεξουαλική παρενόχληση(λεκτική ή σωματική) |  |  |  |  |  |  |
| Λεκτική βία(βρισιές, απειλές, εκφοβισμοί) |  |  |  |  |  |  |
| Προκαταλήψεις/διακρίσεις λόγω καταγωγής ή φύλλου κτλ. |  |  |  |  |  |  |
| Κλοπή(χρημάτων, προσωπικών πραγμάτων, ρούχων κτλ.) |  |  |  |  |  |  |
| Ηλεκτρονική παρενόχληση ή εκβιασμό μέσω internetή κινητού τηλεφώνου |  |  |  |  |  |  |

Μέρος 3ο (Θύτης)

5.Μερικές φορές τα παιδιά προβαίνουν στις παρακάτω συμπεριφορές. Σημείωσε πόσο συχνά έχεις κάνει κι εσύ κάτι από τα παρακάτω:

|  |  |  |  |  |
| --- | --- | --- | --- | --- |
|  | 0.πολύ συχνά | 1.συχνά | 2.Κάπου-κάπου | 3.ποτέ |
| Χτύπησα, κλώτσησα, έσπρωξα συμμαθητή μου |  |  |  |  |
| Έβρισα, απείλησα, κορόιδεψα συμμαθητή μου |  |  |  |  |
| Διέδωσα ψεύτικες φήμες για κάποιον |  |  |  |  |
| Απέκλεισα κάποιον από την παρέα/ δεν τον άφησα να συμμετέχει |  |  |  |  |
| Παρενόχλησα σεξουαλικά συμμαθητή/συμμαθήτριά μου |  |  |  |  |

6.Πώς νιώθεις όταν κάνεις πράξεις όπως αυτές που περιγράφονται πιο πάνω;
(Μπορείς να σημειώσεις περισσότερες από μία απαντήσεις).

|  |  |  |
| --- | --- | --- |
|  | 0.Ναι | 1.Όχι |
| Α.Νιώθω δυσφορία με τον εαυτό μου |  |  |
| Β.Νιώθω ικανοποίηση που εκδικήθηκα |  |  |
| Γ.Νιώθω χαρά γιατί εκτονώθηκα |  |  |
| Δ.Έχω συναίσθημα ενοχής |  |  |

Ε.Άλλο συναίσθημα.......................................

8.Σε ποιο βαθμό αισθάνεσαι ότι η οικογένεια σου σου προσφέρει ?

|  |  |  |  |  |
| --- | --- | --- | --- | --- |
|  | 0.πάρα πολύ | 1.πολύ | 2.μέτρια | 3.καθόλου |
| αγάπη, φροντίδα, στοργή κτλ. | 0 |  |  |  |
| χρήματα, ρούχα, δώρα, κτλ. |  |  |  |  |
| βοήθεια στα μαθήματα(από τους ίδιους με ιδιαίτερα μαθήματα) |  |  |  |  |
| ενθάρρυνση/παρακίνησηγια μελλοντικά σχέδια (πχ. για την επιλογή επαγγέλματος) |  |  |  |  |
| επικοινωνία (συζήτηση ,εκμηστήρευση δικών σου θεμάτων) |  |  |  |  |

Μέρος 4ο (Το θύμα)

|  |  |  |  |  |
| --- | --- | --- | --- | --- |
| 9. Νομίζεις ότι οι άλλοι σου συμπεριφέρονται δίκαια;  | 0.Ναι, πάντοτε  | 1. Συνήθως ναι | 2. Κάπου- κάπου | 3. Συνήθως όχι |
| Οι γονείς |  |  |  |  |
| Τα αδέλφια |  |  |  |  |
| Άλλος |  |  |  |  |
| Οι δάσκαλοι |  |  |  |  |
| Οι συμμαθητές/-τριες |  |  |  |  |
| Οι άνθρωποι που έρχεσαι σε επαφή |  |  |  |  |
| Οι άνθρωποι γενικά γύρω σου |  |  |  |  |

10. Είσαι ικανοποιημένος με:

|  |  |  |  |
| --- | --- | --- | --- |
|  | 0.Πολύ | 1.Λίγο | 2.Καθόλου |
| Α.Την εικόνα σου |  |  |  |
| Β.Την αποδοχή από τους συνομηλίκους σου |  |  |  |
| Γ.Την επίδοσή σου στο σχολείο |  |  |  |

11. Ποιά τα συναισθήματα σου μετά το περιστατικό βίας στο σχολείο;

|  |  |  |
| --- | --- | --- |
|  | 0.Ναι | 1.Όχι |
| Α.Φόβος-τρόμος |  |  |
| Β.Στενοχώρια |  |  |
| Γ.Απόγνωση-απελπισία |  |  |
| Δ.Απογοήτευση |  |  |
| Ε.Τάσεις αυτοκτονίας |  |  |
| ΣΤ.Κατάθλιψη |  |  |
| Ζ.Απομόνωση |  |  |

12.Εσύ σε ποιόν απευθύνεσαι συνήθως όταν γίνεσαι θύμα μιας σωματικής, λεκτικής επίθεσης, κλοπής κτλ.
(σημειώστε το πολύ 3 απαντήσεις)

|  |  |  |
| --- | --- | --- |
|  | 0.Ναι | 1.Όχι |
| Α.Στο διευθυντή |  |  |
| Β.Στους δασκάλους |  |  |
| Γ.Στους γονείς σου |  |  |
| Δ.Στην παρέα / σε φίλους σου |  |  |
| Ε.Σε κανέναν |  |  |

Ζ.Άλλο:.......................................................

Μέρος 5ο (μάρτυρες)

13. Έχεις γίνει ποτέ μάρτυρας σε σκηνή βίας; *Ναι Όχι*

14. Αν ναι, ποια η αντίδρασή σου;

Α. Συμμετείχα παίρνοντας τη θέση του θύτη
Β. Προσπάθησα να βοηθήσω το θύμα
Γ. Αδιαφόρησα
Δ. Το ανέφερα σε μεγαλύτερο

15. Ποια τα συναισθήματά σου;

Α. Λύπη
Β. Φόβος
Γ. Αποτροπιασμός
Δ. Ικανοποίηση
Ε. Αδιαφορία
ΣΤ. Άλλο:........................................

16. Σε ποιους χώρους έχεις παρατηρήσει φαινόμενα βίας;

Α. Στο προαύλιο του σχολείου
Β. Στους διαδρόμους
Γ. Στις τουαλέτες
Δ. Στις αίθουσες
Ε. Αλλού:........................................

17. Σε ποιο βαθμό παρεμβαίνουν οι καθηγητές όταν συμβαίνουν τέτοια περιστατικά;

Α. Πολύ συχνά
Β. Συχνά
Γ. Κάπου-κάπου
Δ. Σπάνια
Ε. Ποτέ

18. Ποια είναι η πιο συχνή αντίδραση αντιμετώπισης φαινομένων βίας;

Α. Τιμωρία
Β. Αποβολή μαθητή-θύτη
Γ. Αναφορά στους γονείς
Δ. Διάλογος με το μαθητή

*Ευχαριστώ πολύ για το χρόνο που διέθεσες...*